stanford-oval/wikipedia huggingface dataset:
มดคันไฟอิวิคต้า
ผลกระทบต่อมนุษย์

มดคันไฟอิวิคต้า มีความก้าวร้าวสูงมาก เวลาที่ต่อยเหล็กในที่เหมือนมีดขนาดใหญ่ จะฉีดพิษกลุ่มอัลลาลอยด์และกรดฟอร์มิกเช่นเดียวกับผึ้งและตัวต่อ ซึ่งทำให้เกิดอาการไหม้และคันอย่างรุนแรง โดยพิษจะออกฤทธิ์อยู่นานหลายชั่วโมงและเกิดเป็นเม็ดตุ่มพอง ซึ่งจะกลายเป็นหนองสีขาว เมื่อตุ่มหนองนี้แตกก็สามารถมีแบคทีเรียเข้าไปทำให้เนื้อเยื่อตาย ในรายที่มีอาการแพ้รุนแรงจะก่อให้เกิดอาการหมดสติและอาจเสียชีวิตได้ มดคันไฟอิวิคต้า จู่โจมสัตว์ทุกชนิดไม่เว้นแม้แต่มนุษย์ มีผู้ถูกโจมตีทุกปี นอกจากนี้แล้วการฉีดพิษเข้าไปในแผงวงจรไฟฟ้าทำให้ระบบต่าง ๆ เช่น ระบบจราจร หรือไฟฟ้าต่าง ๆ เสียหายได้
ผลกระทบต่อการเกษตร

มดคันไฟอิวิคต้า เป็นตัวทำลายแมลงพวกผสมเกสร เช่น ผึ้งและกินเมล็ด ใบ ราก เปลือก น้ำหวาน น้ำเลี้ยง เชื้อราและมูลต่างๆ เป็นอาหาร ซึ่งสร้างความเสียหายต่ออุตสาหกรรมการเกษตรเป็นวงกว้าง ด้วยการเข้าไปทำลายระบบรากของพืช เช่น ถั่วเหลือง พืชตระกูลส้ม ข้าวโพด กะหล่ำ มันฝรั่ง ถั่วลิสง ทานตะวัน ข้าวฟ่าง มะเขือ ถั่วเขียว เป็นต้น รวมถึงทำลายถิ่นอยู่อาศัยของมดท้องถิ่นด้วย และเป็นพันธมิตรที่ดีกับเพลี้ยอ่อน ซึ่งเป็นแมลงศัตรูพืชเพราะต้องการกินน้ำหวานต้นไม้จากตัวเพลี้ยอ่อน ทำให้ช่วยในการปกป้องเพลี้ยอ่อนไปด้วย ทำให้มีการเพิ่มปริมาณของเพลี้ยอ่อน
การแพร่กระจาย

มดคันไฟอิวิคต้า สามารถปรับตัวและขยายพันธุ์ได้อย่างรวดเร็ว เช่น สามารถปรับตัวอยู่ได้ในถิ่นที่น้ำท่วม เมื่อพบกับน้ำท่วม มดงานจะใช้ขากรรไกรและขาที่แข็งแรงเกาะเกี่ยวกันเป็นแพและยอมเสียสละชีวิตตัวเองเพื่อให้ตัวอื่นและอาณาจักรที่เหลืออยู่รอด และสามารถลอยไปได้ไกลหลายร้อยกิโลเมตรในน้ำทุกประเภท แพนี้มีความแข็งแรงมากถึงขนาดที่ใช้มือกดไม่แตก แต่หากแพลอยนานเกินไป มดคันไฟอีวิคต้าจะถูกบีบให้กินไข่และตัวอ่อนเพื่อให้อยู่รอด จนกระทั่งกว่าจะถึงฝั่ง
ปัจจุบัน มดคันไฟอิวิคต้าสร้างความเสียหายมากกว่า 320 ล้านเอเค่อร์ใน 12 รัฐทางตะวันออกเฉียงใต้ของสหรัฐอเมริกาและเปอร์โตริโก้ ปัจจุบันพบแพร่กระจายไปเกือบทั่วโลก โดยเริ่มขยายพันธุ์เข้ามาในเอเชีย ประมาณปี ค.ศ. 2007 ในไต้หวันและฮ่องกง รวมถึงไทย และมีแนวโนมการแพร่กระจายอย่างรวดเร็วโดยการติดมากับเรือสินค้าหรือการขนส่งอื่น ๆ
ในออสเตรเลีย มีการพบมดคันไฟอีวิคต้าครั้งแรกที่บรินเบนในปี ค.ศ. 2001 โดยพบ 2 จุด คือ ติดมากับเรือขนส่งสินค้า และแจกันวัตถุโบราณ คาดว่าสร้างความเสียหายปีละ 42 พันล้านเหรียญให้กับท้องถิ่น
ศัตรูตามธรรมชาติ

แมลงวันซอมบี้ นับเป็นแมลงตัวเบียนที่เป็นศัตรูตามธรรมชาติของมดคันไฟอีวิคต้า โดยแมลงวันซอมบี้จะวางไข่ในช่วงอกของมดคันไฟอีวิคต้า โดยการบินเหนือตัวมดคันไฟอีวิคต้าและฉีดไข่จากปลายก้นที่เป็นติ่งเล็ก ๆ  ยิ่งเมื่อได้กลิ่นสารเคมีที่มดคันไฟอีวิคต้าส่งเพื่อหาถึงกันยิ่งเป็นตัวเร่งให้ยิ่งปล่อยไข่ แมลงวันซอมบี้สามารถวางไข่ได้ครั้งละ 200 ฟอง และเมื่อไข่ฟักเป็นหนอน จะควบคุมมดคันไฟอีวิคต้าให้เหมือนซอมบี้ โดยจะควบคุมให้มดไปตายในที่ ๆ ปลอดภัยเพื่อที่หนอนจะได้โผล่ออกมาจากหัวมดได้อย่างปลอดภัย จึงจัดว่าเป็นตัวควบคุมทางชีวภาพอย่างหนึ่ง ปัจจุบันทางการสหรัฐอเมริกามีการศึกษาและใช้แมลงวันซอมบี้เพื่อใช้ควบคุมปริมาณมดคันไฟอีวิคต้า แต่มีข้อจำกัดคือ ใช้ได้เพียงพื้นที่แคบ ๆ และในปัจจุบัน มดคันไฟอีวิคต้าก็มีการป้องกันตนเองจากแมลงวันซอมบี้ได้ดีขึ้นด้วย
แหล่งข้อมูลอื่น

ข้อมูลที่เกี่ยวข้องกับ Solenopsis invicta ที่วิกิสปีชีส์
พื้นที่การแพร่กระจายพันธุ์ในสหรัฐอเมริกา
มนุษย์นกฮูก

โบสถ์มิวนาน สถานที่พบเห็น
มนุษย์นกฮูก (อังกฤษ: Owlman) เป็นสิ่งมีชีวิตลึกลับที่มีผู้อ้างว่าพบเห็นในประเทศอังกฤษ ในยุคทศวรรษที่ 70 ที่มีรูปร่างคล้ายมนุษย์ผสมกับนกฮูกหรือนกเค้าแมวขนาดใหญ่ คล้ายกับมอธแมน ในเวสต์เวอร์จิเนีย สหรัฐอเมริกา
บางครั้ง มนุษย์นกฮูก ยังมีชื่อเรียกอื่นอีก เช่น มนุษย์นกฮูกคอร์นิช  (Cornish Owlman) หรือ มนุษย์นกฮูกแห่งมิวนาน  (Owlman of Mawnan)
การพบเห็นครั้งแรก

มนุษย์นกฮูก ถูกพบเห็นครั้งแรกในวันที่ 17 เมษายน ค.ศ. 1976 โดยเด็กผู้หญิงอายุ 12 ที่ชื่อ จูน เมลลิง  และน้องสาวของเธออายุ 9 ขวบ วิกกี  จากแลงคาสเตอร์ โดยทั้งหมดได้เดินทางท่องเที่ยวในวันหยุดที่มิวนานสมิธ ซึ่งอยู่ทางชายฝั่งทะเลตอนใต้ของมณฑลคอร์นวอลล์ ขณะเดินผ่านป่าใกล้โบสถ์มิวนาน พวกเธอเห็นสัตว์ปีกขนาดใหญ่โฉบเหนืออาคารโบสถ์ เด็ก ๆ กลัวและวิ่งไปหาพ่อทันที แต่แทนที่ ดอน เมลลิง  พ่อของเด็ก ๆ จะนำความนี้ไปบอกแก่สื่อมวลชน เขากลับนำไปบอกแก่นักสืบสวนเรื่องลึกลับเหนือธรรมชาติ แอนโทนี "ด๊อก" ชิลด์ ซึ่งชิลด์ก็ได้นำเรื่องทั้งหมดนี้เขียนเป็นบันทึกและนำไปสู่การล่าหาสัตว์ประหลาดตัวนี้
แต่ก็มีคำถามหลายคำถามตามมาเกี่ยวกับกรณีนี้ คือ
ทำไมแทนที่ดอนจะนำความไปบอกแก่สื่อมวลชนหรือหนังสือพิมพ์ท้องถิ่น แต่กลับไปบอกเล่าแก่นักสืบสวนเรื่องลึกลับเหนือธรรมชาติแทน
จุดที่เด็ก ๆ ทั้ง 2 กล่าวอ้างว่าได้พบเห็นนั้น เป็นจุดที่มีผู้คนใช้เดินเล่นและมักจะจูงสุนัขไปด้วย ไปมาอยู่เป็นประจำ ทำไมถึงไม่มีใครเห็น
ชิลด์กล่าวว่าครอบครัวเมลลิงขวัญผวาจากการพบเห็น จนยกเลิกวันหยุดก่อนกำหนด 3 วัน และดอนไม่อนุญาตให้ลูกสาวของเขาทั้ง 2 ให้สัมภาษณ์ แต่ชิลด์มีภาพสเก็ตด้วยดินสอในวันที่ 12 มิถุนายน ซึ่งชิลด์นั้นเป็นนักหลอกลวง อาจจะประกาศตัวเองเพื่อแกล้งทำภาพถ่ายจำนวนมากและถ่ายวิดีโอสร้างเรื่อง มนุษย์นกฮูก นี้ขึ้นมาเอง
ทำไมถึงไม่มีข้อมูลเพิ่มเติม
การพบเห็นครั้งที่ 2

วันที่ 3 กรกฎาคม ค.ศ. 1976 2 เดือนหลังจากการพบเห็นครั้งแรก เด็กหญิงอายุ 14 ชื่อ เชลลี แชปแมน  ไปเข้าค่ายกับเพื่อน บาร์บารา เพอร์รี ในป่าใกล้กับโบสถ์ ตามบันทึกของเธอ เธออ้างว่าขณะยืนอยู่นอกเต็นท์ เธอได้ยินเสียงร้องดังจึงหันไปดูและพบสิ่งที่เหมือนนกฮูกขนาดใหญ่แต่เป็นคนที่มีหูแหลมและดวงตาสีแดงก่ำ เธอบอกว่ามันบินขึ้นไปบนอากาศ และการพบเห็นสิ่งที่คล้ายคลึงกันนี้ ยังถูกรายงานอีก 2 ครั้ง ใน 2 ปีต่อมาในเดือนมิถุนายนและสิงหาคม ค.ศ. 1978 โดยทั้งหมดนี้พบเห็นในบริเวณเดียวกันด้วย คือ โบสถ์มิวนาน
ต่อมาเธอได้วาดภาพและบันทึกเรื่องราวทั้งหมดให้แก่ แอนโทนี ชิลด์ เช่นเดียวกับกรณีของครอบครัวเมลลิง โดยเธอได้สเก็ตภาพก่อนจูนเสียอีก แต่เป็นไปได้ว่า เธออาจจะพบเห็นสิ่งอื่นแต่ถูกชิลด์โน้มน้าวให้เชื่อว่า สิ่งที่เธอพบเห็นนั้นเป็นสัตว์ประหลาด
ในปี ค.ศ. 1989 มีชายหนุ่มคนหนึ่งและแฟนสาวของเขา อ้างว่าพบเห็นสัตว์ชนิดหนึ่งสูงประมาณ 5 ฟุต มีเท้าสีดำขนาดใหญ่และนิ้วเท้าหัวแม่โป้งขนาดใหญ่ทั้ง 2 ข้าง ตามีสีเทาและสีน้ำตาล
ในปี ค.ศ. 1995 มีนักศึกษาหญิงรายหนึ่งจากชิคาโก รายงานว่าพบเห็น "มนุษย์นก"  ที่มีใบหน้าที่น่ากลัว ปากกว้าง ดวงตาสว่าง หูแหลม และมีปีกแหลมคมเป็นกรงเล็บ โดยเธอได้ส่งจดหมายเล่าความทั้งหมดนี้ส่งแก่ หนังสือพิมพ์ในเมืองทรูโร
การสันนิษฐาน

เจเน็ท และ โคลิน บอร์ด  นักสืบสวนเรื่องเหนือธรรมชาติชาวอังกฤษ กล่าวว่า โบสถ์มิวนานนั้นได้ถูกสร้างมาก่อนหน้านั้นนานแล้ว จึงเชื่อว่า มนุษย์นกฮูกนั้นอาจจะเป็นการสำแดงกำลังหรืออิทธิฤทธิเหนือคริสต์จักรหรือสิ่งศักดิ์สิทธิ์ทางศาสนา แต่อย่างไรก็ดี ในปี ค.ศ. 1989 พวกเขาได้ส่งรายงานในหนังสือชื่อ Modern Mysteries of the World กล่าวว่า เชื่อว่ามนุษย์นกฮูกที่มีพยานพบเห็นหลายคนนั้นอาจจะเป็นนกขนาดใหญ่ที่หลุดจากกรงเลี้ยงมา
ในเรื่องนี้ คาร์ล ชูเกอร์ นักสัตว์ประหลาดวิทยาชื่อดังชาวอังกฤษ กล่าวสนับสนุนข้อคิดดังกล่าว โดยเชื่อว่า มันอาจจะเป็นนกฮูกในสกุล นกเค้าเหยี่ยว (Bubo spp.) ซึ่งเป็นนกฮูกขนาดใหญ่ ขนาดเมื่อโตเต็มที่อาจสูงเกิน 2 ฟุต และกางปีกได้กว้างถึง 6 ฟุต และที่สำคัญนกเหล่านี้ได้อาศัยอยู่ในยอร์คเชียร์เหนือ และสามารถบินข้ามช่องแคบอังกฤษได้ด้วย
ในวัฒนธรรมสมัยนิยม

มนุษย์นกฮูกได้ถูกอ้างอิง ในวัฒนธรรมสมัยนิยมต่าง ๆ เช่น การเป็นตัวการ์ตูนที่ปรากฏในการ์ตูนชุด แบทแมน ของดีซีคอมิกส์ และในสารคดีของดิสคัฟเวอรี่ แชนนอล ในชุด Lost Tapes (นำมาออกอากาศในประเทศไทยช่วงกลางปี ค.ศ. 2009) ซึ่งเป็นสารคดีเกี่ยวเรื่องราวของสัตว์ประหลาดที่โจมตีใส่มนุษย์ชนิดต่าง ๆ ก็มีเรื่องของมนุษย์นกฮูกนี้ด้วย ในชื่อเรื่องว่า Death Raptor
แหล่งข้อมูลอื่น

สารคดีชุด Lost Tapes ตอน Death Raptor
มวยปล้ำรอบคัดเลือกโอลิมปิกโซนเอเชีย 2024

| มวยปล้ำรอบคัดเลือกโอลิมปิกโซนเอเชีย 2024 |
| --- | --- |
เมืองเจ้าภาพ: บิชเคก, ประเทศคีร์กีซสถาน
วันที่: 19–21 เมษายน 2024
สนาม: บิชเคก อารีน่า
← 20202028 →
การแข่งขันมวยปล้ำรอบคัดเลือกโอลิมปิกโซนเอเชีย 2024
(อังกฤษ: 2024 Asian Wrestling Olympic Qualification Tournament) เป็นการแข่งขันรอบคัดเลือกระดับภูมิภาคครั้งที่ 5 ของทวีปเอเชีย สำหรับโอลิมปิกฤดูร้อน 2024 รายการนี้จัดขึ้นระหว่างวันที่ 19 ถึง 21 เมษายน 2024 ที่เมืองบิชเคก ประเทศคีร์กีซสถาน มวยปล้ำชิงแชมป์เอเชีย 2024 จัดแข่งขันที่สนามนี้เช่นกัน
สรุปผลการคัดเลือก

| NOC | ฟรีสไตล์ชาย> 57 | ฟรีสไตล์ชาย> 65 | ฟรีสไตล์ชาย> 74 | ฟรีสไตล์ชาย> 86 | ฟรีสไตล์ชาย> 97 | ฟรีสไตล์ชาย> 125 | เกรโก-โรมันชาย> 60 | เกรโก-โรมันชาย> 67 | เกรโก-โรมันชาย> 77 | เกรโก-โรมันชาย> 87 | เกรโก-โรมันชาย> 97 | เกรโก-โรมันชาย> 130 | ฟรีสไตล์หญิง> 50 | ฟรีสไตล์หญิง> 53 | ฟรีสไตล์หญิง> 57 | ฟรีสไตล์หญิง> 62 | ฟรีสไตล์หญิง> 68 | ฟรีสไตล์หญิง> 76 | รวม |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  จีน |  |  |  |  |  |  |  |  |  |  |  |  |  |  |  |  |  |  | 4 |
|  ญี่ปุ่น |  |  |  |  |  |  |  |  |  |  |  |  |  |  |  |  |  |  | 3 |
|  อินเดีย |  |  |  |  |  |  |  |  |  |  |  |  |  |  |  |  |  |  | 3 |
|  อิหร่าน |  |  |  |  |  |  |  |  |  |  |  |  |  |  |  |  |  |  | 4 |
|  คาซัคสถาน |  |  |  |  |  |  |  |  |  |  |  |  |  |  |  |  |  |  | 5 |
|  คีร์กีซสถาน |  |  |  |  |  |  |  |  |  |  |  |  |  |  |  |  |  |  | 4 |
|  มองโกเลีย |  |  |  |  |  |  |  |  |  |  |  |  |  |  |  |  |  |  | 3 |
|  เกาหลีเหนือ |  |  |  |  |  |  |  |  |  |  |  |  |  |  |  |  |  |  | 4 |
|  เกาหลีใต้ |  |  |  |  |  |  |  |  |  |  |  |  |  |  |  |  |  |  | 2 |
|  อุซเบกิสถาน |  |  |  |  |  |  |  |  |  |  |  |  |  |  |  |  |  |  | 4 |
| ทั้งหมด:10 NOCs | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 36 |
ประเทศที่เข้าร่วมการแข่งขัน

มีนักกีฬาเข้าร่วมแข่งขัน 195 คนจาก 27 ประเทศ
บาห์เรน (4)
กัมพูชา (2)
จีน (15)
อินโดนีเซีย (2)
อินเดีย (17)
อิหร่าน (5)
อิรัก (6)
จอร์แดน (2)
ญี่ปุ่น (8)
คาซัคสถาน (16)
คีร์กีซสถาน (13) (Host)
เกาหลีใต้ (18)
ซาอุดีอาระเบีย (4)
มองโกเลีย (11)
ปากีสถาน (4)
ฟิลิปปินส์ (6)
ปาเลสไตน์ (2)
เกาหลีเหนือ (9)
สิงคโปร์ (3)
ศรีลังกา (5)
ซีเรีย (2)
ทาจิกิสถาน (8)
เติร์กเมนิสถาน (12)
จีนไทเป (3)
อุซเบกิสถาน (15)
เวียดนาม (2)
เยเมน (1)
แหล่งข้อมูลอื่น

Results Book
มหภาษา

มาตรฐานสากล ISO 639-3 สำหรับกำหนดรหัสภาษา ได้มีการกำหนดรหัสส่วนหนึ่งเป็นประเภท มหภาษา (อังกฤษ: macrolanguage) ซึ่งเป็นการรวมกลุ่มของภาษาเอกเทศอื่นภายในมาตรฐาน มหภาษานี้ครอบคลุมกรณีก้ำกึ่งระหว่างภาษาสองภาษาที่ต่างกันซึ่งอาจพิจารณาได้ว่า ภาษาหนึ่งเป็นภาษาถิ่นของอีกภาษาหนึ่ง หรือเป็นภาษาเดียวกัน หรือเป็นภาษาที่เกี่ยวข้องใกล้ชิดกันมาก นอกจากนี้ยังใช้เมื่อมีภาษาหลายภาษาที่บางครั้งนับว่าเป็นภาษาเดียวกัน แต่บางครั้งนับว่าต่างกันสำหรับเหตุผลทางด้านชาติพันธุ์หรือการเมืองเป็นต้น มากกว่าเหตุผลทางภาษาศาสตร์ มีรหัสภาษาจำนวน 56 รหัสในมาตรฐาน ISO 639-2 ที่ถือว่าเป็นมหภาษาในมาตรฐาน ISO 639-3  ประเภทมหภาษาเริ่มนำมาใช้ในเอทโนล็อก (Ethnologue) ตั้งแต่การพิมพ์ครั้งที่ 16
อย่างไรก็ตาม มหภาษาบางรหัสก็ไม่มีภาษาเอกเทศใดรวมอยู่เลยใน ISO 639-2 (ตามที่กำหนดโดย 639-3) ตัวอย่างเช่น ara (ภาษาอาหรับ) แต่ 639-3 ได้จำแนกภาษาแปรผันที่ต่างกันของภาษาอาหรับเป็นภาษาแยกในสถานการณ์เช่นนี้ ส่วนมหภาษาอื่นเช่น nor (ภาษานอร์เวย์) ก็มีภาษาสองภาษารวมอยู่ได้แก่ nno (ภาษานือนอสก์) และ nob (ภาษาบุ๊กมอล) ซึ่งได้กำหนดไว้แล้วใน 639-2 ทั้งหมดนี้หมายความว่า บางภาษาที่ได้พิจารณาว่าเป็นภาษาถิ่นของภาษาอื่นใน 639-2 จะนำไปใช้กับ 639-3 ในบริบทเฉพาะที่ได้พิจารณาว่าเป็นภาษาเอกเทศนั้นเอง สิ่งนี้เป็นความพยายามที่จะต่อกรกับภาษาแปรผันซึ่งอาจแบ่งแยกออกไปได้ในทางภาษาศาสตร์ แต่ผู้พูดภาษาเหล่านั้นปฏิบัติต่อภาษาประหนึ่งว่าเป็นเพียงภาษาเดียวกันในรูปแบบต่าง ๆ
ISO 639-2 ก็มีรหัสสำหรับการรวมกลุ่มของหลาย ๆ ภาษา แต่ไม่เหมือนมหภาษา การรวมกลุ่มภาษาเหล่านี้ถูกตัดออกใน ISO 639-3 เพราะมันไม่ได้อ้างถึงภาษาเอกเทศใด ๆ รหัสเช่นนั้นส่วนมากได้กำหนดไว้ใน ISO 639-5 แทน
ชนิดของมหภาษา

มหภาษาใน ISO 639-3 สามารถแบ่งออกอย่างคร่าว ๆ ได้ดังนี้
มหภาษาที่ไม่มีรหัสใน ISO 639-2 จำนวน 4 รหัส (bnc, hbs, kln, luy)
มหภาษาที่ไม่มีรหัสใน ISO 639-1 จำนวน 29 รหัส
มหภาษาที่มีรหัสใน ISO 639-1 จำนวน 32 รหัส
มหภาษาที่ภาษาเอกเทศมีรหัสใน ISO 639-1 จำนวน 2 รหัส (hbs – hr, bs, sr และ nor – nn, nb)
มวลสารระหว่างดาวเคราะห์

ระวังสับสนกับ มวลสารระหว่างดาวฤกษ์
มวลสารระหว่างดาวเคราะห์ (อังกฤษ: interplanetary medium) คือมวลสารต่าง ๆ เช่น ฝุ่นระหว่างดาวเคราะห์ ซึ่งเป็นฝุ่นคอสมิกชนิดหนึ่งที่แผ่กระจายอยู่ทั่วย่านอวกาศระหว่างดาวเคราะห์ในระบบสุริยะหรือในระบบดาวเคราะห์อื่น ๆ มีการเฝ้าศึกษาฝุ่นเหล่านี้มาหลายปีแล้วเพื่อทำความเข้าใจถึงธรรมชาติ ต้นกำเนิด และความสัมพันธ์ของมันกับวัตถุขนาดใหญ่อื่น ๆ
สำหรับในระบบสุริยะ ฝุ่นระหว่างดาวเคราะห์เหล่านี้ทำให้แสงอาทิตย์เกิดการกระเจิง เรียกกันว่า "แสงจักรราศี" ซึ่งจะเกิดขึ้นในแนวสุริยวิถี นอกจากนี้มันยังแผ่รังสีความร้อนออกมาที่ครอบคลุมไปทั่วท้องฟ้ายามราตรีในช่วงคลื่นประมาณ 5-50 ไมโครเมตร ฝุ่นที่ทำให้เกิดการแผ่รังสีอินฟราเรดบริเวณใกล้เส้นทางโคจรของโลกจะมีขนาดโดยประมาณ 10-100 ไมโครเมตร มวลรวมทั้งหมดของฝุ่นระหว่างดาวเคราะห์มีประมาณเท่ากับมวลของดาวเคราะห์น้อยที่มีรัศมีประมาณ 15 กิโลเมตร (ที่ความหนาแน่นราว 2.5 กรัม/ลบ.ซม.)
ดูเพิ่ม

มวลสารระหว่างดาวฤกษ์
ฝุ่นระหว่างดาวเคราะห์
แหล่งข้อมูลอื่น

Bill Arnett's Nine Planets page about the interplanetary medium
มวยปล้ำรอบคัดเลือกโอลิมปิกโซนยุโรป 2024

| มวยปล้ำรอบคัดเลือกโอลิมปิกโซนยุโรป 2024 |
| --- | --- |
เมืองเจ้าภาพ: บากู, ประเทศอาเซอร์ไบจาน
วันที่: 5–7 เมษายน ค.ศ. 2024
สนาม: สนามยิมนาสติกแห่งชาติ
← 20202028 →
การแข่งขันมวยปล้ำรอบคัดเลือกโอลิมปิกโซนยุโรป 2024
(อังกฤษ: 2024 European Wrestling Olympic Qualification Tournament) เป็นการแข่งขันรอบคัดเลือกระดับภูมิภาคครั้งที่ 3 ของทวีปยุโรป สำหรับโอลิมปิกฤดูร้อน 2024 รายการนี้จัดขึ้นระหว่างวันที่ 5 ถึง 7 เมษายน ค.ศ. 2024 ที่เมืองบากู ประเทศอาเซอร์ไบจาน
สรุปผลการคัดเลือก

| NOC | ฟรีสไตล์ชาย> 57 | ฟรีสไตล์ชาย> 65 | ฟรีสไตล์ชาย> 74 | ฟรีสไตล์ชาย> 86 | ฟรีสไตล์ชาย> 97 | ฟรีสไตล์ชาย> 125 | เกรโก-โรมันชาย> 60 | เกรโก-โรมันชาย> 67 | เกรโก-โรมันชาย> 77 | เกรโก-โรมันชาย> 87 | เกรโก-โรมันชาย> 97 | เกรโก-โรมันชาย> 130 | ฟรีสไตล์หญิง> 50 | ฟรีสไตล์หญิง> 53 | ฟรีสไตล์หญิง> 57 | ฟรีสไตล์หญิง> 62 | ฟรีสไตล์หญิง> 68 | ฟรีสไตล์หญิง> 76 | รวม |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  นักกีฬาเป็นกลางรายบุคคล | X |  | X | X | XX | X |  |  |  | X |  | X | X | X | X | X | X |  | 13 |
|  อาเซอร์ไบจาน | X | X | X | X |  | X |  |  |  |  |  |  |  |  |  |  |  |  | 5 |
|  ตุรกี |  |  |  |  |  |  | X |  | X |  |  |  |  |  |  |  |  | X | 3 |
|  จอร์เจีย |  | X |  |  |  |  |  |  |  |  | X |  |  |  |  |  |  |  | 2 |
|  ยูเครน |  |  |  |  |  |  |  | X |  |  |  |  | X |  |  |  |  |  | 2 |
|  มอลโดวา |  |  |  |  |  |  | X |  |  |  |  |  |  |  |  |  |  |  | 1 |
|  ลิทัวเนีย |  |  |  |  |  |  |  |  |  |  | X |  |  |  |  |  |  |  | 1 |
|  เยอรมนี |  |  |  |  |  |  |  |  |  |  |  | X |  |  |  |  |  |  | 1 |
|  เซอร์เบีย |  |  |  |  |  |  |  |  |  | X |  |  |  |  |  |  |  |  | 1 |
|  ฟินแลนด์ |  |  |  |  |  |  |  |  | X |  |  |  |  |  |  |  |  |  | 1 |
|  ฝรั่งเศส |  |  |  |  |  |  |  | X |  |  |  |  |  |  |  |  |  |  | 1 |
|  ฮังการี |  |  |  |  |  |  |  |  |  |  |  |  |  |  |  |  |  | X | 1 |
|  โปแลนด์ |  |  |  |  |  |  |  |  |  |  |  |  |  |  |  |  | X |  | 1 |
|  บัลแกเรีย |  |  |  |  |  |  |  |  |  |  |  |  |  |  |  | X |  |  | 1 |
|  เยอรมนี |  |  |  |  |  |  |  |  |  |  |  |  |  |  | X |  |  |  | 1 |
|  โรมาเนีย |  |  |  |  |  |  |  |  |  |  |  |  |  | X |  |  |  |  | 1 |
| ทั้งหมด :14 NOCs | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 36 |
ประเทศที่เข้าร่วมการแข่งขัน

มีนักกีฬาเข้าร่วมแข่งขัน 291 คนจาก 33 ประเทศ
แอลเบเนีย (4)
ออสเตรีย (6)
อาเซอร์ไบจาน (14) (เจ้าภาพ)
เบลเยียม (1)
บัลแกเรีย (14)
โครเอเชีย (4)
เช็กเกีย (2)
เดนมาร์ก (2)
สเปน (7)
เอสโตเนีย (5)
ฟินแลนด์ (5)
ฝรั่งเศส (13)
จอร์เจีย (10)
เยอรมนี (17)
กรีซ (7)
ฮังการี (13)
อิสราเอล (5)
อิตาลี (12)
ลัตเวีย (5)
ลิทัวเนีย (10)
มอลโดวา (11)
มาซิโดเนียเหนือ (4)
เนเธอร์แลนด์ (2)
นอร์เวย์ (6)
โปแลนด์ (14)
โรมาเนีย (15)
ซานมารีโน (1)
เซอร์เบีย (5)
สวิตเซอร์แลนด์ (7)
สโลวาเกีย (2)
สวีเดน (6)
ตุรกี (12)
ยูเครน (16)
นักกีฬาเป็นกลางอิสระ (30)
แหล่งข้อมูลอื่น

สหพันธ์มวยปล้ำโลก
มหันตภัยอำพราง

| มหันตภัยอำพราง |
| --- | --- |
ประเภท:   นาฏกรรม  บันเทิงคดีแนววิทยาศาสตร์  ซูเปอร์ฮีโร่ 
สร้างโดย: คีล แบรดสตรีท
เค้าโครงจาก: Secret Invasion โดย ไบรอัน ไมเคิล เบนดิส เลย์นิล ฟรานซิส ยู
แสดงนำ:   ซามูเอล แอล. แจ็กสัน  เบน เมนเดลโซห์น  โคบี สมัลเดอส์  คิงสลีย์ เบน-อาดีร์  เอมีเลีย คลาร์ก  โอลิเวีย โคลแมน  มาร์ติน ฟรีแมน  ดอน ชีเดิล 
ประเทศแหล่งกำเนิด: สหรัฐ
ภาษาต้นฉบับ: อังกฤษ
การผลิต
ผู้อำนวยการผลิต:   เควิน ไฟกี  หลุยส์ ดีเอสโพสิโต  วิคตอเรีย อลอนโซ  คีล แบรดสตรีท  Jonathan Schwartz 
สถานที่ถ่ายทำ:   ลอนดอน  ยุโรป 
ผู้กำกับภาพ: Sylvaine Dufaux
ความยาวตอน: 40–50 นาที
บริษัทผู้ผลิต: มาร์เวลสตูดิโอส์
ออกอากาศ
เครือข่าย: ดิสนีย์+
การแสดงที่เกี่ยวข้อง
ละครชุดในจักรวาลภาพยนตร์มาร์เวล
มหันตภัยอำพราง (อังกฤษ: Secret Invasion) เป็นมินิซีรีส์ทางโทรทัศน์ของอเมริกาที่สร้างโดย คีล แบรดสตรีท สำหรับบริการสตรีมมิ่งทางดิสนีย์+ โดยอิงจากเนื้อเรื่องของมาร์เวลคอมิกส์ในชื่อเดียวกัน มีจุดมุ่งหมายเพื่อเป็นส่วนหนึ่งของซีรีส์ทางโทรทัศน์ในจักรวาลภาพยนตร์มาร์เวล (MCU) ที่ผลิตโดยมาร์เวลสตูดิโอส์ซึ่งมีความต่อเนื่องร่วมกับภาพยนตร์ของแฟรนไชส์ แบรดสตรีททำหน้าที่เป็นหัวหน้านักเขียนบท
ซามูเอล แอล. แจ็กสัน กลับมารับบทนิค ฟิวรี ร่วมกับเบน เมนเดลโซห์นในบททาลอส การพัฒนาซีรีส์เริ่มขึ้นในเดือนกันยายน ค.ศ. 2020 โดยมีแบรดสตรีทและแจ็กสันร่วมด้วย ชื่อเรื่องและหลักฐานของซีรีส์พร้อมกับการคัดเลือกนักแสดงของเมนเดลโซห์น ได้รับการเปิดเผยในเดือนธันวาคม ค.ศ. 2020 การคัดเลือกนักแสดงเพิ่มเติมเกิดขึ้นตลอดเดือนมีนาคมและเมษายน ค.ศ. 2021 ตามด้วยการจ้าง โทมัส เบซูชา และ อาลี เซลิม เพื่อกำกับซีรีส์ในเดือนพฤษภาคม การถ่ายทำเริ่มขึ้นในเดือนกันยายน ค.ศ. 2021 ในลอนดอน โดยมีการวางแผนการถ่ายทำเพิ่มเติมในสหราชอาณาจักรและทั่วยุโรป
มหันตภัยอำพราง มีกำหนดฉายในบริการสตรีมมิ่งทางดิสนีย์+ ในปี ค.ศ. 2023 และจะประกอบด้วยหกตอน จะเป็นส่วนหนึ่งของระยะที่ห้าของ จักรวาลภาพยนตร์มาร์เวล
มงเทรอวอลลีย์แมสเตอส์ 2017

| รายละเอียด |
| --- | --- |
ประเทศเจ้าภาพ:  สวิตเซอร์แลนด์
วันที่: 6–11 มิถุนายน 2017
ทีม: 8
สถานที่: 1 (ใน 1 เมืองเจ้าภาพ)
ชนะเลิศ:  บราซิล (สมัยที่ 7th)
รางวัล
ผู้เล่นทรงคุณค่า:  อานา คาโรลิน่า ดา ซิลวา
เว็บไซต์อย่างเป็นทางการ
Volleymasters.ch
← ก่อนหน้าถัดไป →
มงเทรอวอลลีย์แมสเตอส์ 2017 (อังกฤษ: 2017 Montreux Volley Masters) เป็นการแข่งขันวอลเลย์บอลหญิง จัดขึ้นในสวิตเซอร์แลนด์ ในปีนี้มีจำนวน 8 ทีม เข้าร่วมการแข่งขัน
การแบ่งกลุ่ม

| กลุ่มเอ | กลุ่มบี |
| --- | --- |
  จีน (แชมป์เก่า)    เนเธอร์แลนด์    อาร์เจนตินา    สวิตเซอร์แลนด์  :   บราซิล    เยอรมนี    ไทย    โปแลนด์
รอบแบ่งกลุ่ม > กลุ่มเอ

| --- | --- |
: Qualified for the Semi-finals
| อันดับ | ทีม | แข่ง> ชนะ | แข่ง> แพ้ | แต้ม | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  อาร์เจนตินา | 3 | 0 | 7 | 9 | 4 | 2.250 | 285 | 274 | 1.040  |
| 2 |  จีน | 2 | 1 | 6 | 8 | 5 | 1.600 | 288 | 254 | 1.134  |
| 3 |  เนเธอร์แลนด์ | 1 | 2 | 5 | 7 | 7 | 1.000 | 305 | 288 | 1.059  |
| 4 |  สวิตเซอร์แลนด์ | 0 | 3 | 0 | 1 | 9 | 0.111 | 186 | 248 | 0.750 |
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 6 มิ.ย. | 16:30 | จีน   | 3–0 |   สวิตเซอร์แลนด์  | 25–15 | 25–16 | 25–16 |   |   | 75–47 | P2 P3 |
| 6 มิ.ย. | 21:15 | เนเธอร์แลนด์   | 2–3 |   อาร์เจนตินา  | 22–25 | 25–27 | 25–14 | 25–23 | 9–15 | 106–104 | P2 P3 |
| 7 มิ.ย. | 18:45 | จีน   | 3–2 |   เนเธอร์แลนด์  | 25–27 | 25–22 | 25–16 | 17–25 | 15–11 | 107–101 | P2 P3 |
| 8 มิ.ย. | 16:30 | เนเธอร์แลนด์   | 3–1 |   สวิตเซอร์แลนด์  | 23–25 | 25–14 | 25–18 | 25–20 |   | 98–77 | P2 P3 |
| 8 มิ.ย. | 21:15 | อาร์เจนตินา   | 3–2 |   จีน  | 25–20 | 18–25 | 23–25 | 25–23 | 15–13 | 106–106 | P2 P3 |
| 9 มิ.ย. | 21:15 | สวิตเซอร์แลนด์   | 0–3 |   อาร์เจนตินา  | 21–25 | 21–25 | 20–25 |   |   | 62–75 | P2 P3 |
รอบแบ่งกลุ่ม > กลุ่มบี

| --- | --- |
: Qualified for the Semi-finals
| อันดับ | ทีม | แข่ง> ชนะ | แข่ง> แพ้ | แต้ม | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  บราซิล | 2 | 1 | 7 | 8 | 5 | 1.600 | 298 | 273 | 1.092  |
| 2 |  เยอรมนี | 2 | 1 | 6 | 8 | 6 | 1.333 | 295 | 294 | 1.003  |
| 3 |  โปแลนด์ | 2 | 1 | 5 | 7 | 6 | 1.167 | 297 | 276 | 1.076  |
| 4 |  ไทย | 0 | 3 | 0 | 3 | 9 | 0.333 | 249 | 296 | 0.841 |
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 6 มิ.ย. | 18:45 | บราซิล   | 3–1 |   โปแลนด์  | 25–20 | 21–25 | 25–23 | 26–24 |   | 97–92 | P2 P3 |
| 7 มิ.ย. | 16:30 | ไทย   | 1–3 |   โปแลนด์  | 17–25 | 25–22 | 23–25 | 25–27 |   | 90–99 | P2 P3 |
| 7 มิ.ย. | 21:15 | บราซิล   | 2–3 |   เยอรมนี  | 17–25 | 25–20 | 22–25 | 25–23 | 13–15 | 102–108 | P2 P3 |
| 8 มิ.ย. | 18:45 | เยอรมนี   | 3–1 |   ไทย  | 25–22 | 23–25 | 25–19 | 25–20 |   | 98–86 | P2 P3 |
| 9 มิ.ย. | 16:30 | เยอรมนี   | 2–3 |   โปแลนด์  | 25–21 | 25–20 | 19–25 | 12–25 | 8–15 | 89–106 | P2 P3 |
| 9 มิ.ย. | 18:45 | ไทย   | 1–3 |   บราซิล  | 16–25 | 26–24 | 17–25 | 14–25 |   | 73–99 | P2 P3 |
รอบจัดอันดับ5-7

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 10 มิ.ย. | 13:00 | เนเธอร์แลนด์   | 3–1 |   ไทย  | 25–22 | 25–18 | 22–25 | 25–8 |   | 97–73 | P2 P3 |
| 10 มิ.ย. | 15:30 | โปแลนด์   | 3–0 |   สวิตเซอร์แลนด์  | 25–16 | 25–16 | 25–16 |   |   | 75–48 | P2 P3 |
รอบสุดท้าย

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | รอบรองชนะเลิศ | รอบรองชนะเลิศ |  |  | รอบชิงชนะเลิศ | รอบชิงชนะเลิศ |  |

|  | 10 มิ.ย. | 10 มิ.ย. |  |  |  |  |  |
|  |   อาร์เจนตินา |  1 |   |  |  |  |  |
|  |   เยอรมนี |  3 |   |  |  |  |  |
|  |   |  |   |  |  |  |  |
|  |  |  |  |  | 11 มิ.ย. | 11 มิ.ย. |  |
|  |   |   |   |   |   เยอรมนี |  0 |  |
|  |   |   |   |   |   บราซิล |  3 |  |

|  |  |  |   |  |  |  |  |
|  |  |  |  |  | Third place match | Third place match |  |
|  | 10 มิ.ย. | 10 มิ.ย. |   |  | 11 มิ.ย. | 11 มิ.ย. |  |
|  |   บราซิล |  3 |   |  |   อาร์เจนตินา |  1 |  |
|  |   จีน |  1 |   |  |   จีน |  3 |  |
รอบสุดท้าย > รอบรองชนะเลิศ

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 10 มิ.ย. | 18.30 | อาร์เจนตินา   | 1–3 |   เยอรมนี  | 27–25 | 19–25 | 25–27 | 19–25 |   | 90–102 | P2 P3 |
| 10 มิ.ย. | 21.00 | บราซิล   | 3–1 |   จีน  | 25–17 | 25–22 | 27–29 | 25–16 |   | 102–84 | P2 P3 |
รอบสุดท้าย > รอบชิงอันดับ3

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 11 June | 13:30 | อาร์เจนตินา   | 1–3 |   จีน  | 21–25 | 12–25 | 25–20 | 19–25 |   | 77–95 | P2 P3 |
รอบสุดท้าย > รอบชิงชนะเลิศ

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 11 June | 16:00 | เยอรมนี   | 0–3 |   บราซิล  | 21–25 | 18–25 | 20–25 |   |   | 59–75 | P2 P3 |
มนุษย์ฟลอริดา

มนุษย์ฟลอริดา (อังกฤษ: Florida Man) เป็นอินเทอร์เน็ตมีมที่ได้รับความนิยมครั้งแรกในปี 2013 โดยหมายถึงการที่คนที่ทำสิ่งไม่มีเหตุผลหรือบ้าคลั่งมักจะเป็นข่าวอยู่เรื่อยๆ ในรัฐฟลอริดาของสหรัฐอเมริกา ผู้ใช้อินเทอร์เน็ตมักจะส่งลิงก์ไปยังเรื่องราวข่าวและบทความเกี่ยวกับอาชญากรรมและเหตุการณ์อื่นๆ ที่ผิดปกติหรือแปลกประหลาด ที่เกิดขึ้นในฟลอริดา โดยหัวข้อข่าวมักขึ้นต้นด้วย "Florida Man..." ตามด้วยเหตุการณ์หลักของเรื่อง วิธีการเขียนหัวข้อข่าวโดยทั่วไปทำให้ผู้อ่านสามารถตีความได้อย่างสร้างสรรค์ โดยบอกเป็นนัยว่าหัวเรื่องของบทความล้วนเป็นบุคคลเดียวที่รู้จักกันในชื่อ "Florida Man..."
Miami New Times อ้างว่ากฎหมายเสรีภาพด้านข้อมูลในฟลอริดาช่วยให้นักข่าวได้รับข้อมูลเกี่ยวกับการจับกุมจากตำรวจได้ง่ายขึ้นกว่าในรัฐอื่นๆ และนำไปสู่บทความข่าวจำนวนมาก บทความของ CNN ในเรื่อง Meme ยังบอกด้วยว่าการรายงานกิจกรรมแปลกประหลาดที่หลากหลายนั้นเกิดจากการรวมตัวกันของปัจจัยต่างๆ รวมถึงกฎหมายบันทึกสาธารณะที่ทำให้นักข่าวเข้าถึง รายงานของตำรวจได้อย่างรวดเร็วและง่ายดาย ประชากรของรัฐที่ค่อนข้างสูง สภาพอากาศที่แปรปรวนสูง และช่องว่างด้านเงินทุนด้านสุขภาพจิต
แหล่งกำเนิด

มีมดังกล่าวมีต้นกำเนิดในเดือนกุมภาพันธ์ 2013 โดยขบัญชีทวิตเตอร์ ที่ถูกทิ้งร้างแล้วชื่อ @_FloridaMan ซึ่งอ้างถึงหัวข้อข่าวที่แปลกหรือแปลกประหลาดโดยมีคำว่า "มนุษย์ฟลอริดา" เช่น "มนุษย์ฟลอริดาโดนรถตู้ทับหลังจากที่สุนัขเหยียบคันเร่ง" หรือ " ตำรวจจับกุมมนุษย์ฟลอริดาฐานเมาแล้วขับสกู๊ตเตอร์ที่วอลมาร์ต" บัญชีดังกล่าวเรียกมนุษย์ฟลอริดาว่าเป็น "ซูเปอร์ฮีโร่ที่เลวร้ายที่สุดในโลก"  พูดติดตลกว่าพาดหัวข่าวไม่ใช่คนหลายคน  แต่เป็นผู้ต้องสงสัยที่มากเรื่องเพียงคนเดียว